b'\n_START_ARTICLE_\nBackgammon klub Dubrovnik\n_START_PARAGRAPH_\nBackgammon klub Dubrovnik osnovan je 24. sije\xc4\x8dnja 2011. godine, a upisan u Registar udruga u svibnju 2011. kao neprofitna udruga gra\xc4\x91ana s ciljem popularizacije igre, te povezivanja postoje\xc4\x87ih backgammon igra\xc4\x8da na dubrova\xc4\x8dkom podru\xc4\x8dju kao punopravni \xc4\x8dlan Hrvatskog backgammon-tavla saveza._NEWLINE_Klub je osnovala skupina entuzijasta koja je u svibnju 2010. organizirala prvi me\xc4\x91unarodni backgammon turnir u Dubrovniku._NEWLINE_Klub odr\xc5\xbeava redovite aktivnosti (organiziranje tradicionalnog me\xc4\x91unarodnog turnira "Dubrovnik Open", podu\xc4\x8davanje novih igra\xc4\x8da) s ciljem dru\xc5\xbeenja i zabave uz backgammon kao i natjecanje na klupskim, nacionalnim i me\xc4\x91unarodnim turnirima._NEWLINE_\xc4\x8clanovi kluba redovito sudjeluju na turnirima u Hrvatskoj i inozemstvu, gdje ostvaruju zapa\xc5\xbeene rezultate (finale Mastersa 2010., osvajanje Hrvatske backgammon lige 2011, 2.mjesto na Ekipnom Prvenstvu Hrvatske 2011, kao i nastup 3 dubrova\xc4\x8dka igra\xc4\x8da za hrvatsku nacionalnu reprezentaciju).'